b'\n_START_ARTICLE_\nRotovnikova jama\n_START_SECTION_\nOpis jame\n_START_PARAGRAPH_\nVhod v jamo se je odprl pri urejanju temeljev stanovanjske hi\xc5\xa1e v permijskem sivem apnencu in dolomitu. Rov je sprva manj\xc5\xa1ih dimenzij (1 m \xc5\xa1irine, 2 m vi\xc5\xa1ine) in poteka vodoravno dobrih 20 m. Tu se nadaljuje v kaminu, visokem 8 metrov. Kamin vodi v Aragonitno dvorano (9 x 10 x 4 m). Tu se nahajajo sigasti stebri, stalaktiti, stalagmiti in aragonitni je\xc5\xbeki. Iz dvorane se v jugozahodni smeri nadaljuje \xc5\xa1e 14-meterski rov.'